
Vă înaintăm, alăturat, RAPORTUL COMUN asupra                                   cererii de reexaminare a Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la              15 februarie 2013, ca urmare a Deciziei Curţii Constituţionale nr. 494 din                     21 noiembrie 2013, publicată în Monitorul Oficial al României, Partea I,                         nr. 819 din 21 decembrie 2013, transmisă Comisiei pentru politică economică, reformă şi privatizare şi Comisiei juridice, de disciplină şi imunităţi, în vederea reexaminării în fond, cu adresa nr. PL-x 141 din 3 februarie 2014, înregistrată sub nr. 4c-1/151/2013/2014 din 4 februarie 2014, respectiv nr. 4c-11/53/2014 din                     5 feruarie 2014, Camera Deputaţilor fiind prima Cameră sesizată.
În raport cu obiectul şi conţinutul său, legea supusă reexaminării face parte din categoria legilor ordinare.
             VICEPREŞEDINTE                                                PREŞEDINTE

                Viorel PALAŞCĂ                                           Bogdan Liviu CIUCĂ                                             

RAPORT COMUN
asupra 
cererii de reexaminare a Legii privind aprobarea Memorandumului de   înţelegere încheiat între statul român şi The Rompetrol Group N.V. 
semnat la Bucureşti la 15 februarie 2013, ca urmare a 
Deciziei Curţii Constituţionale nr. 494 din 21 noiembrie 2013, 
publicată în Monitorul Oficial al României, 
Partea I, nr. 819 din 21 decembrie 2013
În conformitate cu prevederile art. 134 alin. (1) din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia juridică, de disciplină şi imunităţi, au fost sesizate cu cererea de reexaminare a Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la                          15 februarie 2013, ca urmare a Deciziei Curţii Constituţionale nr. 494 din                      21 noiembrie 2013, publicată în Monitorul Oficial al României, Partea I,                      nr. 819 din 21 decembrie 2013, transmisă cu adresa nr. PL-x 141 din 3 februarie 2014, înregistrată sub nr. 4c-1/151/2013/2014 din 4 februarie 2014, respectiv                               nr. 4c-11/53/2014 din 5 februarie 2014.
Guvernul, prin punctul de vedere transmis cu adresa nr. 892/DRP din                                            8 februarie 2016, menţionează că prin Decizia Curţii Constituţionale nr. 494 din                      21 noiembrie 2013, legea supusă reexaminării a fost declarată neconstituţională.
Procedura legislativă asupra prezentei legi a parcurs următoarele etape:

● Camera Deputaţilor, în calitate de primă Cameră sesizată, a adoptat proiectul de lege în şedinţa din 21 mai 2013, iar Senatul, în calitate de                   Cameră decizională, a adoptat iniţiativa legislativă în şedinţa din 28 mai 2013.

● Legea menţionată mai sus a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată, şi transmisă, spre promulgare, Preşedintelui României la data de                   30 mai 2013.

●   În conformitate cu dispoziţiile art. 77 alin. (2) din Constituţia României, republicată, Preşedintele României a retransmis Legea privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la 15 februarie 2013 Parlamentului României, la data de  2 iulie 2013, în vederea reexaminării.
· Camera Deputaţilor, în calitate de primă Cameră sesizată, în şedinţa din 18 septembrie 2013, a respins cererea de reexaminare formulată de Preşedintele României şi, în consecinţă, a adoptat legea menţionată mai sus. 
· Senatul, în calitate de Cameră decizională, în şedinţa din                            16 octombrie 2013, a respins cererea de reexaminare formulată de Preşedintele României şi, în consecinţă, a adoptat legea. 
· Preşedintele României, în data de 23 octombrie 2013, a formulat o sesizare de neconstituţionalitate asupra legii adoptată de către Parlament în urma reexaminării acesteia, în principal pentru următoarele motive:
         1. Legea supusă reexaminării are un caracter individual, fiind concepută nu pentru aplicarea ei la un număr nedeterminat de cazuri concrete, ci într-un singur caz prestabilit expres, pentru realizarea tranzacţiei cu The Rompetrol Group N.V., o societate cu sediul în Strawinskylaan 807, Amsterdam, Olanda.
2. Cu privire la aspectele menţionate la pct. 1, Preşedintele României a considerat că legea transmisă promulgării încalcă principiul egalităţii prevăzut de art. 16 alin. (1) din Constituţia României, republicată, întrucât are caracter discriminatoriu în raport cu alte subiecte de drept privat cu care statul se află în litigiu şi care sunt „investitorii strategici în domeniul energetic românesc".
3.  Acest Memorandum de înţelegere a cărui aprobare se propune prin legea supusă reexaminării, întruneşte, în accepţiunea Preşedintelui României, elementele unui contract de stat, potrivit dispoziţiilor art. 1 lit. o) din Legea nr. 590/2003 privind tratatele, în care este definit astfel: ,,o înţelegere încheiată de către statul sau Guvernul român, precum şi de ministere sau alte autorităţi ale administraţiei publice centrale cu alt stat, guvern, organizaţie internaţională, respectiv cu instituţii financiare sau alte entităţi ce nu au calitatea de subiect de drept internaţional în domeniul economic, comercial, financiar şi în alte domenii şi care nu este guvernată de dreptul internaţional public.” 
4. Prin legea supusă reexaminării, se stabileşte dinainte conduita procesuală a părţilor aflate în litigiu, ceea ce contravine dispoziţiilor art. 124 alin. (2) din Constituţia României, republicată, referitoare la principiul potrivit căruia ,,justiţia este unică, imparţială şi egală pentru toţi", întrucât aceste reguli speciale aplicabile litigiului respectiv sunt contrare regulilor procesuale unitare aplicabile în mod identic tuturor celor care se află într-o situaţie similară. Astfel, analizând motivele pentru care s-a stabilit ca printr-o lege să se stingă tocmai acel litigiu cu persoana juridică privată respectivă, se consideră că acestea nu justifică refuzul părţilor de a apela la normele juridice de drept comun prevăzute pentru situaţii litigioase în general.
● Curtea Constituţională, prin Decizia nr. 494 din 21 noiembrie 2013, publicată în Monitorul Oficial al României, Partea I, nr. 819/21 decembrie 2013,  a admis obiecţia de neconstituţionalitate şi a constatat că dispoziţiile                            Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la 15 februarie 2013, sunt neconstituţionale întrucât contravin principiului constituţional al egalităţii în drepturi, astfel cum acesta este reglementat la art. 16 alin. (1) din                       Legea fundamentală, având caracter discriminatoriu şi, ca atare, este sub acest aspect în totalitate neconstituţională. Legea contravine şi prevederilor                             art. 16 alin. (2) din Constituţia României, republicată. Într-adevăr, în măsura în care un anumit subiect de drept este sustras, prin efectul unei dispoziţii legale adoptate exclusiv în considerarea lui şi aplicabile numai în ceea ce îl priveşte, incidenţa unei reglementări legale constituind dreptul comun în materie, dispoziţiile legale în cauză nesocotesc principiul constituţional potrivit căruia ,,nimeni nu este mai presus de lege".
Curtea reţine că acceptarea ideii potrivit căreia Parlamentul îşi poate exercita competenţa de autoritate legiuitoare în mod discreţionar, oricând şi în orice condiţii, adoptând legi în domenii care aparţin în exclusivitate actelor cu caracter infralegal, administrativ, ar echivala cu o abatere de la prerogativele constituţionale ale acestei autorităţi consacrate de art. 61 alin. (1) din Constituţia României, republicată şi transformarea acesteia în autoritate publică executivă. Or, o astfel de interpretare este contrară celor statuate de                        Curtea Constituţională în jurisprudenţa sa şi, prin urmare, în contradicţie cu prevederile art. 147 alin. (4) din Constituţia României, republicată, care consacră obligativitatea erga omnes a deciziilor Curţii Constituţionale.
În concluzie, Curtea a constatat că Parlamentul, adoptând această lege, în condiţiile, domeniul şi cu finalitatea urmărite, a încălcat principiul separaţiei şi echilibrului puterilor în stat, consacrat de art. 1 alin. (4) din Constituţia României, republicată, principiul egalităţii în faţa legii, prevăzut de art. 16 alin. (1) şi (2) din Constituţia României, republicată, rolul constituţional al Parlamentului, precum şi obligativitatea erga omnes a deciziilor Curţii Constituţionale, vicii care afectează legea în ansamblu.
Procedura de reexaminare a prevederilor declarate ca fiind neconstituţionale prin Decizia nr. 494 din 21 noiembrie 2013, publicată în Monitorul Oficial al României, Partea I, nr. 819/21 decembrie 2013, a fost declanşată de Camera Deputaţilor, în calitate de primă Cameră sesizată.
În conformitate cu prevederile art. 146 lit. a) din Constituţia României, republicată şi ale art. 134 alin. (1), art. 61 şi art. 63  din Regulamentul Camerei Deputaţilor, republicat, membrii celor două Comisii au dezbătut cererea de reexaminare a Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la                         15 februarie 2013, ca urmare a Deciziei Curţii Constituţionale nr. 494 din                      21 noiembrie 2013, publicată în Monitorul Oficial al României, Partea I,                        nr. 819 din 21 decembrie 2013, în şedinţe separate. Membrii Comisiei pentru politică economică, reformă şi privatizare au analizat cererea de reexaminare menţionată mai sus şi documentele care o însoţesc în şedinţa din                                      16 februarie 2016. Membrii Comisiei juridice, de disciplină şi imunităţi au examinat cererea de reexaminare, în şedinţa din 27 ianuarie 2016.                     

Din totalul de 24 de membri ai Comisiei pentru politică economică, reformă şi privatizare au fost prezenţi la dezbateri 23 deputaţi, iar din numărul total de  26 membri ai Comisiei juridice, de disciplină şi imunităţi au participat la dezbateri deputaţii, conform listei de prezenţă. 
Guvernul, în temeiul art. 108 din Constituţia României, republicată, al              art. 11 lit. m) din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare şi 494 din            21 noiembrie 2013având în vedere considerentele Deciziei Curţii Constituţionale nr.  cu privire la obiecţia de neconstituţionalitate a Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la 15 februarie 2013, a adoptat Hotărârea nr. 35 din 22 ianuarie 2014 pentru aprobarea tranzacţiei convenite la 15 februarie 2013 prin ,,Memorandumul de înţelegere" încheiat între statul român şi The Rompetrol Grup N.V., precum şi a unor măsuri pentru implementarea acesteia, hotărăre modificată ulterior prin Hotărârea                        nr. 551 din 15 iulie 2015 privind modificarea art. 5 din Hotărârea Guvernului nr. 35/2014 pentru aprobarea tranzacţiei convenite la 15 februarie 2013 prin ,,Memorandumul de înţelegere" încheiat între statul român şi The Rompetrol Grup N.V., precum şi a unor măsuri pentru implementarea acesteia.
În  urma dezbaterilor şi a punctelor de vedere exprimate, membrii celor două Comisii au hotărât, cu unanimitate de voturi, să admită cererea de reexaminare a Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la                         15 februarie 2013, ca urmare a Deciziei Curţii Constituţionale nr. 494 din                      21 noiembrie 2013, publicată în Monitorul Oficial al României, Partea I,                       nr. 819 din 21 decembrie 2013 şi să propună plenului Camerei Deputaţilor respingerea Legii privind aprobarea Memorandumului de înţelegere încheiat între statul român şi The Rompetrol Group N.V. semnat la Bucureşti la 15 februarie 2013.
În raport cu obiectul şi conţinutul său, legea supusă reexaminării face parte din categoria legilor ordinare.                                                                                                                                                                                      
       VICEPREŞEDINTE                                                    PREŞEDINTE 
         Viorel PALAŞCĂ                                                 Bogdan Liviu CIUCĂ 
           SECRETAR                                                              SECRETAR

               Cornel ITU                                                 Sorin Constantin STRAGEA                                                                                                                                                                                                                                                                                                                                                                                                                                                                                                                            
      ŞEF SERVICIU                                                                        Consilier parlamentar

 Lidia-Graziella SEGĂRCEANU                                                                Roxana DAVID

